ཨ་མམི་ཆ་མེད་དེ་སྨྱོན་པ་ལྟར་ཕར་མཆོངས་ཏེ་ཨ་ཡེ་རྡོ་རྗེ་སྐྱིད་ཀྱི་ལུས་ལ་འཐམས།མཆི་མ་འཛག་པའི་མིག་ཟུང་གིས་ཁོ་མོའི་གདོང་ལ་གཡས་ལྟ་གཡོན་ལྟ་བྱས་ཤིང་།ལག་པས་དཀར་པོར་གྱུར་པའི་སྐྲ་ལོར་བྱིལ་བྱིལ་དང་དཔྲལ་བའི་སྨེ་བ་ནག་པོ་དེར་རེག་རེག་བྱས།ཨ་ཡེ་རྡོ་རྗེ་སྐྱིད་སྔངས་སྐྲག་ཅིག་གིས་ལག་ནས་མ་ཎི་འཁོར་ལོ་ས་ལ་ལྷུང་བ་དང་།དྲན་པ་འཐོར་བ་ལྟར་ཧ་ནེ་ཧོན་ནེ་ཞིག་ཏུ་གྱུར།ཡིག་སྐྱེལ་པ་དང་གསེར་མོ་མཚོ།བུ་ཆུང་རབ་བརྟན་བཅས་ཀྱིས་ལྟ་ཚུལ་མི་གཅིག་པའི་ངང་མིག་ཅེ་རེར་མགྲོན་པོ་ཆ་མེད་དེ་ལ་བལྟས་འདུག